recursal/SuperWikiNEXT-32B huggingface dataset:
Turfaj tegmentoj sur trab-konstruaĵoj de Norsk Folkemuseum en Oslo
Malnova turfa tegmento en disfalo, Hemsedal, Norvegio Foto: Roede
Domo en Hemsedal en tuja neceso de riparado. Arboj baldaŭ detruas la turfan tegmenton. Foto: Roede
**Turfa tegmento** estas tradicia Skandinavia tipo de verda tegmento, kovrata kun turfo sur kelkaj tavoloj de betulŝelo, sur milde deklivaj lignaj tegmentaj latoj.

Ĝis la malfrua 19-a jarcento, ĝi estis la plej ofta tegmento sur regionaj trabodomoj en Norvegio kaj grandaj partoj de la resto de Skandinavio. Ĝia disvastiĝo korespondas al disvastiĝo de la trabo-konstruaĵa tekniko en la regiona, tradicia arkitekturo de Finnlando kaj la Skandinavia duoninsulo. La pezo de proksimume 250 de kilogramoj per m² de turfa tegmento estas avantaĝo, ĉar ĝi helpas kunpremi la trabojn kaj fari la murojn pli kuntena. En vintro la tuta ŝarĝo povas pliiĝi al 400 ĝis 500 kg per m² pro neĝo. Turfo ankaŭ estas racie efika izolanto en malvarma klimato. La betulŝelo sube certigas, ke la tegmento estos akvo-izola.

La termino 'turfa tegmento' estas iom misgvida, ĉar la aktiva, akvo-rezista elemento de la tegmento estas la betulŝelo. La ĉefa celo de la turfo estas teni la betulan ŝelon lokigita. La tegmento povus tiel nomiĝi "betulŝela tegmento", sed ĝia herba ekstera aspekto estas la kialo de ties nomo en Skandinavio: norvege kaj svede torvtak *, islande torfþak.*

La turfa tegmento estas konvena al kompreno de la dinamiko de natura interŝanĝo, ĉar la materialoj estas ĉie ĉe la konstru-loko kaj kostas nenion, kvankam la konstruado mem estas ege labor-necesa. Ĝi estis tipa hejmo en la epoko kaj najbaroj kutime estis invititaj partopreni la tegmento-konstruon. La norvega termino 'dugnad' signifas establitan kutimon en kamparaj komunumoj, kie grandaj konstru-laboroj estis plenumitaj kun helpo de najbaroj.

Sekco de moderna turfa tegmento

* Kategorio Turfa tegmento en la Vikimedia Komunejo (Multrimedaj datumoj)
**Universala simbola lingvo** (franclingve *Langue Universelle Symbolique*) ankaŭ nomata *Lus et Lia*, estas apriora lingvo kreita de Edward Croegaert en 1909.

La lingvo havas 8 vokalojn, 8 *verajn* kaj 8 plursonajn konsonantojn. Tute kiel en Esperanto la „primitivaj vortoj" interrilatas, kaj tio povas esti klare montrata en tabelo de 50 ĉeloj. Inter la vortoj estu, se eble, iu rilato, ekzemple ligno estas *hesrhatha* kaj arbo estas *hashthheru*. Vortoj povas esti kunmetataj formante pli longan strukturon, kiel ekzemple en Esperanto. „Nekoruptebleco" – 4 nocioj plus 1 finaĵo – estas *epkhorrubhdibilidhey*.

Rimarkinde estas, ke ĝi estas apenaŭ konata, kvankam de ĝi ekzistas franclingva lernolibro, kaj kvankam ĝi estas citita en Historio de la Mondolingvo de Ernest Drezen.

Bibliografio
------------

* Progreso : oficiala organo dil Uniono por la Linguo Internaciona Ido februaro 1909, p. 751 (mencio de du leteroj ricevitaj de J.E. Croegaert)
* J.E. Croegaert, Vade-mecum abrégé de la langue universelle symbolique et de la langue internationale auxiliaire 1909, 24 p.
* J.E. Croegaert, Vade-mecum de la langue universelle sémantique et de la langue internationale auxiliaire 1910, 216 p.
* Ernest Drezen, Historio de la mondolingvo, 3a eldono, 1931, p. 124
* Danielle De Smet, De belangstelling voor de kunsttalen - Het Esperanto, 1972 (paĝoj 21-28 pritraktas la projekton de Croegaert)
* Wim M.A. De Smet, «Edward Croegaert, la forgesita lingvokreanto», *Monato* (2004), legu rete

Vidu ankaŭ
----------

* la apartigilon "universala lingvo".
**István Bethlen** [iŝtvAn betlen], laŭ la hungarlingve kutima nomordo **Bethlen István** estis hungara ekonomikisto, altlerneja instruisto, parlamentano.

István Bethlen naskiĝis la  19-an de junio 1946(nun 1946-06-19) en Cluj (Rumanio), li mortis la 4-an de septembro 2018.

Biografio
---------

István Bethlen apartenis al la hungara minoritato en Rumanio. Li disidis en 1963 al Okcidenta Germanio. Li studis en Innsbruck, Munkeno kaj Vieno akirinta ekonomikan kaj filozofian diplomojn, pli poste li havis plurajn postenojn en la germana ekonomika branĉo, eĉ li instruis en universitato. Li vivis kelkajn jarojn ankaŭ en Usono. Depost fino de la socialismo li estis parlamenta deputito en Hungario (1990-1994). Bethlen funkciis kiel prezidanto de hungara branĉo de la Paneŭropa Unio de 1994 ĝis 2012. Li edziĝis en 1991.

Fontoj
------

* membiografio hungare kun foto
* biografio hungare kun foto

Referencoj
----------

1. ↑   hungarlingva datenaro de muzeo



|  |  |
| --- | --- |
| Bibliotekoj | * PeEnEo: 845690
 |


* Portalo pri Biografio
La **Turingio-halo** (germane: *Thüringenhalle*) estas multfunkcia festhalo por diversaj aranĝoj en la turingia ĉefurbo Erfurto (Germanujo; Werner-Seelenbinder-Straße nr. 2).

Proksime estas la Stadiono Steigerwald kaj la finstacio de tramoj.

Historio
--------

De 1939 ĝis 1942 estis farita la kruda masonaĵo laŭ la planoj de Alfred Crienitz kaj Walter Ahrens. Modelo estis la konstrustilo de bieno basgermana. Partoj estis faritaj sur tomboj de la Nova juda tombejo. Oni planis la halon por maksimume 10.000 vizitantoj. En la 8-a de novembro 1941 estis la festo de konstrufino. Sed pro la Dua mondmilito la interno restis nefinita. Post la liberigo de Erfurto fare de la usonaj trupoj la en la halo stokitaj aferoj (ordenoj, ĉokolato, cigardeoj, viandkonservoj) rabitis. Finkonstruo estis nur post la fino de la milito.

En la halo okazis la manpilkaj mondaj ĉampionadoj por viroj en 1958 kaj en 1974. En 1954 ludis tie ĉi la konkurantoj de la "Antaŭkonkurantaro A" kaj en 1974 estis du aliaj antaŭkonkuroj kaj unu por la sinkvalifikiga rondo (ĉiam temis pri manpilkado).

Aspekto kaj uzo
---------------

Temas pri kantilevra halego longa je 80 metroj kaj larĝa je 40 metroj. Ĝis la konstruo de la haloj de la Foiro de Erfurto meze de la 1990-aj jaroj ĝi estis la ununura pli granda halo en la urbo. Sed ankaŭ nun oni uzas ĝin por diversaj aranĝoj, bazaroj aŭ koncertoj.

Eksteraj ligiloj
----------------

* Hejmpaĝo de sportklubo ESB, aktivanta en la halo.[*rompita ligilo*]
* Aktualaj eventoj en la festhalo.
La **VHV-Grupo** (Unuiĝinta Hanoveria Asekuro Grupo) en Hannover (Germanio) estas germana kompanio pri asekuroj, pensioj kaj posedaĵoj, kiu funkcias kiel ĉefa asekuro kaj reinsignanto ene de Germanio kaj eksterlande. VHV-Grupo posedas reton de filioj (ekz. Múnich, Berlino) kaj reprezentaj oficejoj kun totala personaro de proksimume 3,100.  La asekura grupo estas unu el la supraj 20 primaraj asekuroj kaj la plej grandaj kvin aŭto-asekuroj en Germanio. Krome, la VHV-Grupo estas konsiderata kiel la ĉefa germana konstruo kaj kredito-asekuristo. En 1875 kaj 1919, la kernaj kompanioj de hodiaŭa VHV-Grupo estis fonditaj kiel reciproka asekura kompanio en Hanovero. Ekde 1973, VHV funkciis en Aŭstrio kun la asekura kompanio VAV. En 2007, VHV starigis komunan entreprenon, la Al Ahli Takaful Company, kun FWU AG en Saud-Arabio. En 2008 la VHV eniris la Francan Asekuron-Merkaton. Kiel rezulto de la pliigo de la nombro da dungitoj, nova Grupo-Grupo ĉe VHV Platz 1 estis kompletigita en 2009.
La subula VHV Re funkciis kiel reinsignanto en Turkio ekde 2015.

La VHV estas grupo mult-marka. La komerca asekura komerco estas operaciita de VHV-Grupoj, kiuj staras sendepende en klare difinitaj sub-merkatoj. La sekvaj ŝlosilaj kompanioj estas 100% de la VHV-Grupo:

* VHV Allgemeine Versicherung AG, Hanovero
* VHV Reasürans AŞ, Istanbulo
* WAVE Management AG, Hanovero
* VAV Versicherungs-AG, Vieno
* Hannoversche Lebensversicherung AG, Hanovero
* VHV solutions GmbH, Hanovero

Financaj figuroj
----------------

**Ŝlosilaj indikiloj**| jaro | 2010 | 2011 | 2012 | 2013 | 2014 | 2015 | 2016 | 2017 | 2018 |
| --- | --- | --- | --- | --- | --- | --- | --- | --- | --- |
| Firmigita neta enspezo (miliono eŭro) | 35,7 | 108,9 | 72,7 | 52,6 | 103,8 | 140,1 | 127,8 | 156,1 | 233,3 |
| Oficistoj de 31.12. | 2.880 | 2.796 | 2.713 | 2.704 | 2.798 | 2.897 | 3.010 | 3.090 | 3.202 |
| Nombro da kontraktoj (miliono) | 8,5 | 8,2 | 8,4 | 9,0 | 9,1 | 9,5 | 10,1 | 10,5 | 10,9 |
|

Referencoj
----------

1. ↑
2. ↑
3. ↑
4. ↑
5. ↑
6. ↑
7. ↑   Arkivita kopio. Arkivita el la originalo je 2017-03-27. Alirita 2017-08-22.
8. ↑
9. ↑   Arkivita kopio. Arkivita el la originalo je 2017-08-13. Alirita 2017-08-20.
10. ↑  vhv.de
Aerfoto de la universitato
**Universitato Ben-Gurion de la Negevo** (hebree אוניברסיטת בן גוריון בנגב) estas Israela universitato, kiu troviĝas en urbo Be'er Ŝeba, en dezerto Negevo.

La universitato estis kreita dum la jaro 1969 por evoluigi la tutan Negevan regionon, kaj ĝi estis nomita honore al David Ben-Gurion, la unua ĉef-ministro de Israelo.

La universitato rapide ekspansiiĝas kaj nuntempe havas pli ol 17 000 studentojn. Ĝi estas konata ĉefe pro ĝiaj teknikaj fakultatoj, kaj inkluzivas la Jacon Blaunstein instituton por priserĉado de dezertoj.

Post la falo de Soveta Unio, la universitato pli-fortiĝis luante profesorojn de fama Rusaj universitatoj. Inter la profesoroj troviĝas famaj nomoj kiel la verkisto Amos Oz kaj la historiisto Benny Morris.

* Kategorio Universitato Ben-Gurion de Negevo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 199175
* GND: 1035680-0
* LCCN: n79061051
* VIAF: 149721248
* ISNI: 0000 0004 1937 0511
* SUDOC: 027957225
* BNF: 11988817c
* NLA: 35902842
* BIBSYS: 90340864
 |
Turka bieno en Oppurg
La **Turka bieno** (germane *Türkenhof*) troviĝas en Oppurg en Germanujo estante monumentprotektotaĵo mira.

Historio
--------

Fakte temas pri la plej malnova konstruaĵo en Oppurg kiu datumas el la 16-a jarcento. Junkro Hans de Brandenstein konstruigis ĝin. Li estis iranta al Francujo pro soldattrejniĝo kaj plukleriĝo milita kaj en 1525 li nomumitis paĝio de reĝo Francisko la 1-a. Dum la Batalo de Pavio en 1525 li kaptitis; poste li ekservis por la imperiestro de la Sankta Romia Imperio kaj iĝis militkaptito dum la sieĝo de Buda. Post tri jaroj da punlaboro la turka komandanto Ibrahim laŭdire kunprenis lin kampanjen. Liaj lerteco kaj kapablo furoris kaj donis al li specialan statuson kiun li post 16 jaroj abuzis por ŝipe hejmeniri kune kun virino nome Zulajka (aŭ Fatima).

Lia edzino Helene von Stein ja akceptis la kromvirinon turkan same kiel lia papa moŝto pro ŝia kuraĝo fuĝhelpa. Sed la turkino tuj mortis kaj koncerne heredadon eltrovitis ke la fratroj de Hans tri jarojn pli frue estis deklariginta Hans-on mortinta. Nun ili devis redoni la maljuste akiritajn posedaĵojn, inter kiuj estis ankaŭ la grundo kie nuntempe staras la Turka bieno. Hans konstruigis ĝin je memoro de la mortinta edzino truksstile kaj muntigis memortabulon ĉeporde.

Funkcio hodiaŭa
---------------

Ekde 1995 tiu ĉi komplekso uzatas kiel administradejo de Administradkomunumo Oppurg ĝuante ĉiaj necesajn restaŭradojn.

Notoj
-----

1. ↑
2. ↑
**Tosantos** [toSANtos] estas loĝloko kaj municipo en la oriento de la provinco Burgoso, en la regiono Kastilio-Leono, Hispanio. Ĝi apartenas al la komarko *Montes de Oca*. La loknomo *Tosantos* estas komprenebla kiel
*Ĉiuj Sanktuloj*.

Geografio
---------

Mapo de la komarkoj de Burgoso. Montes de Oca, oriente kaj flavecbruna.
Ermitejo de la Virgulino de la Roko.
Ĝia municipa teritorio okupas totalan areon de 5,74 km² kaj laŭ la demografia informo de la municipa censo fare de la INE en 2021, ĝi havis 56 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono. 

Ĝi distas 41 km de Burgoso, provinca ĉefurbo, ĉe la Jakoba Vojo.

Historio
--------

La areo apartenis unue al la Regno Kastilio. En Mezepoko okazis reloĝado fine de la 9-a jarcento.

Aktualo
-------

Tradiciaj enspezofontoj estis agrikulturo (cerealoj) kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejo kaj la ermitejo.

Vidu ankaŭ
----------

* Municipoj de la provinco Burgoso

Notoj
-----


|  |  |
| --- | --- |
| Bibliotekoj | * PeEnEo: 776718
* VIAF: 2823154441731735460007
 |
judoj pilgrimantaj, 2009
la tombo mallonge post 1900
La **tombo de Jozefo** (hebree: *קבר יוסף*, arabe: *قبر يوسف*) estas biblia memorloko ĉe la rando de Nablus, Cisjordanio.

Graveco
-------

Tradicioj tomborilataj datumas gis la 4-a jarcento p.K.. Temas pri unu el la plej sanktaj lokoj de la judoj; sed ankaŭ samaritanoj, kristanoj kaj mahometanoj venis kultumi. Laŭdire estis entombigitaj tie ĉi prapatro Jozefo kaj ties filoj Efraim kaj Manase. Kontraŭas tamen la islama tradicio laŭ kiu estas la tombo jozefa aliloke, en Hebron.

Historio
--------

En 1967 okupiĝis la tuton la armeo israela. Ekde la 12.12.1995 apartenas Nablus al la Palestiniaj teritorioj. En provizora interkonsento pri Cisjordanio kaj Gazaa Sektoro estis oficialigita ke la jozefa tombo restu israela enklavo. Tamen ne ĉesis protestoj fare de palestinanoj. En la 8.10.2000, antaŭvespero de Jom Kipur, marodis araboj la unuan fojon; du jarojn poste kaj en februaro kaj oktobro de 2003 estis similaj agadoj.

En la 24.4.2011 Limor Livnat, nevo de israela ministrino pri edukado kaj membro de ĥasidisma organizo, estis mortpafita fare de policanoj dum li volis viziti la sanktan lokon. Klarigis kaj israelaj kaj arabaj instancoj ke mankis al lia grupo oficiala vizitpermeso. 
Matene de al 16.10.2015 grupoj de ĉ. 100 palestinanoj intencis bruligi la tombon. Ankoraŭ antaŭ apero de israelaj trupoj la fajro estis estingita fare de palestinaj milicanoj.

Fine de marto 2019 israelaj soldatoj mortpafis du virojn ĵetintajn elaŭte eksplodaĵon en la direkto de la tombo.

Alia atako fare de pluraj dekoj da batalemaj palestinanoj estis nokte antaŭ la 10.4.2022.

Eksteraj ligiloj
----------------

* Kategorio Tombo de Jozefo en la Vikimedia Komunejo (Multrimedaj datumoj)

Notoj
-----

1. ↑  "Palästinensische Polizei tötete Neffen israelischer Ministerin." - Ĉe: D, 24.4.2011
2. ↑  "Palestinian rioters set fire to Joseph’s Tomb in Nablus." - Ĉe: Timesofisrael.com, 16.10.2015
3. ↑  "Palästinensische Bombenwerfer bei Josefsgrab getötet." - Ĉe: Israelnetz.com, 20.3.2019
4. ↑  "Palästinenser attackieren Josefsgrab, zwei Israelis angeschossen." - Ĉe: Jüdische Allgemeine, 11.4.2022
La universitata konstruaĵo en Komárno
**Universitato Janos Selye** (hungare *Selye János Egyetem*, slovake *Univerzita Jana Selyeho*) estas hungarlingva universitato en la slovaka urbo Komárno. Ĝi estis fondita en 2003.

La regiono ĉirkaŭ Komárno ĝis la unua mondmilito estis hungara, sed per decido de la usona prezidento Woodrow Wilson la parto norde de Danubo iĝis slovakia. Komárno estis kultura centro de la hungar-etna minoritato de Slovakio, kaj post la fino de la malvarma milito en 1989 la slovakiaj hungaroj pensis krei hungarlingvan universitaton. En 1990 ili formulis tiucelan proponon, kiu estis prezentita al la ĉehoslovaka parlamento. Sed necesis pli ol dek jaroj, ĝis kiam la (nun jam nur slovaka) ŝtato aprobis en 2003 la fondon de universitato, kiu ricevis la nomon de la hungar-etna sciencisto Selye Janos. Estis konstruita nova universitata konstruaĵo en Komárno, ĉe la okcidenta rando de la urbo. Apude staras studenta loĝejo, kiu funkcias ankaŭ kiel hotelo (nomata "Čajka" = *mevo*). Ĝiajn servojn en 2004 kaj 2006 uzis la partoprenantoj de la stud-konferencoj SUS 27 kaj SUS 29 de AIS; okazis tie ankaŭ kursoj de tiuj konferencoj.

La universitato ofertas tri studdirektojn: ekonomikon, pedagogion kaj reformitan teologion. En 2004 ĝi havis ĉ. 330 studentojn.

Elektitaj instruistoj
---------------------

* Ferenc Alabán
* Imre Peres
* Attila Simon (historiisto)
* Géza Xeravits

Elektitaj studentoj
-------------------

* Zoltán Bóna (politikisto)
* István Fazekas (poeto)

Eksteraj ligiloj
----------------

* La universitata retejo (hu, sk)

* Kategorio Universitato Janos Selye en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 161108
* GND: 10135220-7
* LCCN: no2008071778
* VIAF: 139387589
* ISNI: 0000 0001 0693 809X
* NKC: ko2013741775
 |
En geometrio, la **turnoplilongigita triangula prisma kahelaro** estas unuforma kahelaro de eŭklida 3-spaco.

Ĝi estas unu el 28 konveksaj unuformaj kahelaroj de eŭklida 3-spaco.

Ĝi povas esti konstruita surbaze de la triangula prisma kahelaro. La triangula prisma kahelaro havas tri familiojn de paralelaj ebenoj, ĉiu familio disdividas la kahelaron je tavoloj je unu ĉelo dikaj, kaj la edroj en la ebenoj apartigantaj ĉi tiuj tavoloj formas regulajn kvadratajn kahelarojn (ekzistas ankaŭ la kvara familio, sed tie edroj formas triangulajn kahelarojn).
La turnita triangula prisma kahelaro povas esti konstruita per turno de la alternaj tavoloj je 90 gradoj, kaj enigo inter ili de aldonaj tavoloj de kuboj.

Ĝi estas simila al la plilongigita triangula prisma kahelaro kiu havas la triangulaj prismoj kun en la sama orientiĝo, do estas konstruita simile per aldonaj de tavoloj de kuboj sen turno de tavoloj de prismoj.

Vidu ankaŭ
----------

* Triangula prisma kahelaro
* Turnita triangula prisma kahelaro
* Plilongigita triangula prisma kahelaro
* Turnoplilongigita kvaredro-okedra kahelaro
Vadim Krasnoselskij en 2016 - generalo kaj prezidanto de Ĉednestrio
**Vadim Nikolajeviĉ KRASNOSELSKIJ** (ruse *Вадим Николаевич Красносельский*; naskiĝinta la 14-an de aprilo 1970 en la vilaĝo Daurija en la Siberia federacia regiono de Rusio) estas ĉednestria politikisto kaj la 16-an de decembro 2016 li iĝis prezidento de la internacie ne agnoskita ŝtato.

Vivo
----

Post kiam la patro de Vadim Krasnoselskij senditis Benderon kiel sovetia soldato en 1978, la tuta familio translokiĝis al Moldava Soveta Socialisma Respubliko. Krasnoselskij akiris sian universitatan enirkvalifikon por Bendero en 1987 kaj komencis studi ĉe la Politeknika Instituto en Odeso en la sama jaro. Sed samjare ankoraŭ li ŝanĝis instruiĝejon kaj anis je armea lernejo en Ĥarkivo. Eĉ post la kolapso de Sovetunio li restis en Ukrainio por kompletigi siajn studojn ĝis 1993.

Li tiam revenis al Bender, kiu nun estis parto de la fakta sendependa Ĉednestrio. Tie Krasnoselskij aliĝis al la sekurecaj taĉmentoj de Ĉednestrio kaj faris karieron tie. En 2002 li trapasis kroman juran diplomiĝon je la Ĉednestria Ŝtata Universitato. En 2006 li estis promociita al kolonelo kaj tenis altrangan postenon en la ministerio pri enlandaj aferoj. Inter 2007 kaj 2012 li estis ministro pri internaj aferoj kaj en 2008 li iĝis eĉ generalo. Post 2012 li laboris kiel estro de la sekureca servo *Sheriff*, la plej granda transnistria kompanio. En la parlamenta balotado en 2015, li estis elektita deputito de la parlamento kiuj li ekestris la 23-a de decembro 2015. 

Li deklaritis klara gajninto de la prezidantobalotadoj en decembro 2016 posteulonte Jevgenij Vasiljeviĉ Ŝevĉuk.

En 2011 ŝanĝiĝis tombejo de rumanaj soldatoj en Bendero je memorejo pri soldatoj de la Ruĝa Armeo kion Krasnoselskij estis instiganta jam en la 2007-a jaro. Tion laŭdis metropolito Vladimir Cantarean.

Privataĵoj
----------

Vadim Krasnoselskij estas geedziĝinta havante unu filon kaj du filinojn.

Notoj
-----

1. ↑  *Vadim Krasnoselsky elected Supreme Council chairman*. Ĉe: novostipmr.com, 23.12.2015
2. ↑  pri inaŭgurceremonio je prezideanteco sur lia oficiala paĝaro
3. ↑  "Transnistria: cimitirul soldaţilor români a devenit cimitirul soldaţilor ruşi".
4. ↑  "A nimicit Cimitirul eroilor români din Bender și a fost ales președinte al Transnistriei"
5. ↑  "Vladimir, în pelerinaj la separatiștii din Transnistria"
6. ↑   "Vadim Krasnoselski won the presidential elections in Transnistria". Arkivita el la originalo je 2018-11-10. Alirita 2022-03-27.

Eksteraj ligiloj
----------------

* Kategorio Vadim Nikolajeviĉ Krasnoselskij en la Vikimedia Komunejo (Multrimedaj datumoj)

* Biografio sur ĉednestriaj registaraj paĝoj
En geometrio, *n*-latera **turnoplilongigita dupiramido** estas pluredro formita per kunigo de du *n*-lateraj piramidoj kaj *n*-latera kontraŭprismo. Unu piramido estas kunigata al unu bazo de la kontraŭprismo, la alia piramido estas kunigata al la alia bazo de la kontraŭprismo.

Turnoplilongigita dupiramido povas esti konstruitas per plilongigo de *n*-latera dupiramido per eniganta de *n*-latera kontraŭprismo inter ĝiaj (kutime kongruaj) duonoj.

Tri turnoplilongigitaj dupiramidoj povas esti egallateraj trianguledraj pluredroj, do havi nur egallaterajn triangulojn kiel edroj:

La turnoplilongigita kvadrata dupiramido kiu estas solido de Johnson
La dudekedro kiu estas platona solido.
La turnoplilongigita kvadrata dupiramido, se estas farita el egallateraj trianguloj, havas samebenajn najbarajn edrojn. Ĝi aspektas kiel paralelepipedo, farita el romboj kun anguloj 60° kaj 120°, kun malgranda diagonalo en ĉiu rombo.
La aliaj membroj povas esti konstruitaj kun izocelaj trianguloj.

Formoj
------

|  |  |
| --- | --- |
|   Turnoplilongigita kvadrata dupiramido |   Turnoplilongigita kvinlatera dupiramido - dudekedro |

|  |  |
| --- | --- |
| Turnoplilongigita triangula dupiramido | duala de triangula senpintigita kajtopluredro |
| Turnoplilongigita kvadrata dupiramido | duala de kvadrata senpintigita kajtopluredro |
| Turnoplilongigita kvinlatera dupiramido - dudekedro | duala de *kvinlatera senpintigita kajtopluredro* - dekduedro |
| Turnoplilongigita seslatera dupiramido | duala de seslatera senpintigita kajtopluredro |
| ... |
| *n*-latera turnoplilongigita dupiramido | duala de *n*-latera senpintigita kajtopluredro |

Eksteraj ligiloj
----------------

* Skribmaniero de Conway por pluredroj: "k*n*A*n*", kie *n*=4, 5, 6... ekzemple "k5A5" estas dudekedro.
Brusela vaflo
Vafletaj rulaĵoj
**Vaflo** aŭ **vezikpano** estas malpeza, maldika kukaĵo, bakita en vaflilo. Ne ĉiam ĝi enhavas sukeron, sed ofte sukeraĵo surmetiĝas. En kelkaj landoj, uziĝas kiel normala pano (ne al sukeraĵoj). Ekzemple, Usonanoj ofte metas buteron kaj nuksaĵon sure.

**Vafleto** estas tre maldika vaflo, ofte en formo de korneto, uzata ĉefe kun glaciaĵo.
En norda kaj orienta Nederlando ĝi estas ofte manĝata dum la jarŝanĝo en la formo de rulaĵo kaj eventuale farĉita per batita kremo.

**Kremvaflo** estas vaflo kun batita kremo.

**Siropvaflo** estas du maldikaj vafloj kun, inter si, tavolo da siropo (nederlanda specialaĵo). 

Vaflojn oni bakas precipe en banurboj ĉe la promenejoj kaj bulvardoj, al aliaj urboj ili estas liverataj kiel **banurbaj vafloj**, kio donas al ili specialan allogecon.

La banurba vaflo estas kutime ronda, maldika disko (diametro c. 20 cm), el tre dolĉa pastaĵo, kaj anstataŭ ĉelaro la ferplatoj enpresis reliefan bildon de varma akvofonto aŭ alia banurba simbolo.

Ofte estas pluraj vafloj kungluitaj per dolĉa ŝmiraĵo, per kio estiĝas unu- aŭ plurcentimetra frandaĵo tranĉita je oblongoj, kvadratoj aŭ trianguloj.

Vidu ankaŭ
----------

* vaflofero

Piednotoj
---------

1. ↑  Plena Ilustrita Vortaro

  

* Vaflo en la Vikimedia Komunejo (Multrimedaj datumoj)
* Kategorio Vaflo en la Vikimedia Komunejo (Multrimedaj datumoj)
La rivero **Turo** (germane *Thur*) estas alfluanto de Rejno. Kun ĝia longeco de 130 km ĝi estas la dua plej longa rivero de orienta Svislando. La origino de la vorto devenas de la hindeŭropa vorto *dhu* kaj signifas la *rapidanta*.

Fonto
-----

Thur-ponto en Unterwasser
La rivero Turo fontas en la elektodistrikto Togenburgo en la Kantono Sankt-Galo. La fonto de la Säntis-Turo troviĝas supre de la municipo Unterwasser kaj post du imponaj akvofaloj atingas la valon, kie ĝi unuiĝas kun la Wildhaus-Turo, la alia fontobrako de la rivero.

Meza rivero
-----------

La rivero nun fluas kiel Turo tra la Togenburgo. Ĉe la komunumo Lütisburg alfluas la rivero Necker. Post Wil SG la rivero fluas orienten ĝis Oberbüren, kie alfluas al ĝi la rivero Glatt.

La suba rivero
--------------

Thur-ponto apud Bischofszell
Nun la Turo forlasas la distrikton Togenburgo kaj nun fluas nord-okcidenten direkte al la Kantono Turgovio. Ĉe Bischofszell alfluas al ĝi la rivero Sitter kaj ĉe Fraŭenfeld la rivero Murg. La rivero nun forlasas la Kantonon Turgovio kaj trafluas la distrikton Andelfingen de la Kantono Zuriko. Proksime de Flach kaj Ellikon ĉe Rejno la Turo alfluas la Rejnon.

Inundoj de la suba rivero
-------------------------

La rivero Turo en printempo kaj aŭtuno je fortaj fulmotondroj povas subite alporti multe da akvo kaj regule kaŭzas inundojn en la regiono de la malsupra Turgovio kaj la zurika distrikto Andelfingen. En la 19-a kaj 20-a jarcento oni batalis kontraŭ tiu-ĉi danĝero konstruante remparojn kaj digojn. Pro la tutmonda varmiĝo la forteco de fulmotondraj pluvegoj en la lastaj jaroj draste multiĝis kaj la digoj ofte ne plu sufiĉas. Tial oni lastatempe shanĝis la politikon kaj redonis al la rivero terenon por inundi, renaturigante la riveron. Tio ebligis ankaŭ la revenon de multaj sovaĝaj bestoj kiel kastoroj, aproj kaj diversaj birdoj kaj fiŝoj.

* Kategorio Turo (rivero) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 231511
* GND: 4299568-1
* LCCN: sh94000111
* VIAF: 244219532
* BNF: 12308426p
 |
**Totila** (alia nomo: *Baduila*) estis la antaŭlasta reĝo de la Ostrogotoj.

Vivo
----

Totila venis en 544 al Italujo kaj re-ekvilibrigis la ostrogotan influon kontraŭ la trupoj de la Bizanca imperio kiujn gvidis Belizaro.

Ene de relative mallonga tempo Totila konkeris tutan Italujon kaj Romon (dufoje), subigis Sicilion, Sardion kaj Korsikon. Lia mararmeo ankaŭ batalis antaŭ la marbordoj de kaj alterighis en Greklando. Sed Totila ne povis longdaurigi la dominon. Kiam Narses anstataŭis Belzaron alproksimiĝante al Romo kune kun granda multnacia armeo (kun Heruloj, Langobardoj i.a.), Totila malvenkitis ĉe la Batalo de Taginae en junio 533. Li mortis pro la vundoj ricevitaj batalkampe. Lia posteulo Teja mortis unu jaron poste. Kun li finiĝis ostrogota regado en Italujo por ĉiam.

Fonto
-----

Brockhaus Bilder-Conversations-Lexikon, Band 4. Leipzig 1841, p. 455-456, kio legeblas tie ĉi.


|  |  |
| --- | --- |
| Bibliotekoj | * PeEnEo: 580962
* GND: 139154205
* LCCN: n2003077178
* VIAF: 261159474178027661278, 259159397438619301170, 487159474198727661343 100455887, 261159474178027661278, 259159397438619301170, 487159474198727661343
* ISNI: 0000 0000 7820 1866
 |
**Universitato Reĝo Saud** (arabe جامعة الملك سعود, *Ĝāmiʿa al-malik Saʿūd*, angle *King Saud University (KSU)*) estas publika universitato en Riado, Sauda Arabio, kiu estis fondita en 1957 de Saud, reĝo de Saud-Arabio sub la nomo "Riyadh University" kaj estis la unua universitato en la lando kiu ne estas pure religia universitato. La universitato estis fondita por renkonti la postulon je spertaj profesiuloj en Saud-Arabio. En 1982, la nomo de la institucio estis ŝanĝita al "Universitato Reĝo Saud" .

Universitato Reĝo Saud havas proksimume 35,000 virajn kaj inajn studentojn. La universitato havas kursojn pri natursciencoj, homscienco kaj profesia trejnado, ĉio sen iuj ajn instrukotizoj. La instrulingvo en la universitato estas la angla, krom islamaj kaj arabaj klasoj.

Historio
--------

En 1981, la Universitato de Riado festis sian 25-an datrevenon kaj estis renomita la Universitato Reĝo Saud, en honoro de ĝia fondinto, per ordono de Reĝo Ĥalid. La Universitathospitalo nomita laŭ Reĝo Ĥalid estis inaŭgurita en la sama jaro. En 1983, la Lernejo de Komputilo kaj Informaj Sciencoj kaj la Lernejo de Arkitekturo kaj Planado estis fonditaj. En 1990 fondiĝis la Instituto pri Lingvoj kaj Tradukado, instituto, kiu kvar jarojn poste iĝis lingvo kaj traduklernejo. En 1996, la Konsilio por Alteduko en la Universitato decidis pri la fundamento de la Centro por Konsilado kaj Esplorado nomita laŭ reĝo Abdullah. En 1997, la Scienca Lernejo estis malfermita sur la Al-Qassim-kampuso. En 2003, la Al-Qassim-kampuso de la universitato iĝis sendependa akademia institucio.

Rangigo
-------

En 2013, Universitato Reĝo Saud estis vicigita 151-200 en la mondo en akademia rangotabelo de universitatoj en la mondo, en la azia kontinento la universitato estis vicigita 17-a kaj en la araba mondo en la unua loko. En la QS-rangotabelo de universitatoj en la mondo por 2013, la universitato estis vicigita 253-a en la mondo, 33-a en Azio kaj unua en la araba mondo.

Referencoj
----------

1. ↑   Top Universities. Top Universities (12 November 2009). Alirita 16 November 2010.
2. ↑   Saudi Arabia - EDUCATION. Countrystudies.us. Alirita 16 November 2010.
3. ↑   King Saud University. Alirita 28 September 2017.

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 827996
* GND: 306904-7
* LCCN: n83192466
* VIAF: 132565078
* ISNI: 0000 0004 1773 5396
* SUDOC: 026636514
* BNF: 118846092
* ULAN: 500310789
* NLA: 35731076
 |
TOTO SW981G「カゴット」necesejo
**TOTO Ltd.** (angle ***TOTO株式***, Tōtō kabushiki gaisha) estas la plej granda fabrikisto de necesejoj (la tuta mekanismo ĉirkaŭ la necesejseĝo) en la mondo kaj la inventinto de la Lavnecesejo (konata internacia pere de la anglalingva nomo Washlet), patento kiu kombinas necesejon kaj bideon en unu sidloko. La origino de la nomo de la firmao estas la mallongigo de la nomo Tōyō Tōki (東洋陶器) kiu signifas "Ceramiko de la Oriento".

Historio
--------

Toto Ltd estis fondita en 1917 en Kitakyushu en la norda parto de la insulo Kiuŝuo en Japanio. La firmao kontrolas du trionojn de la akvotubara merkato en Japanio kaj 72% de gepatroj hejmoj en Japanio estas ekipitaj per necesejoj faritaj de ĝi.  La Lavnecesejo (Washlet , japane ワッシット), la ĉefa produkto de la firmao, estas neceseja seĝo kiu kutime inkluzivas hejtitan sidlokon, bideon kaj sekigilon. La ligitaj sensiloj plenumas plurajn funkciojn kiel malhelpi la bideon komenci kiam la uzanto sidiĝas sur la necesejo, ŝalti la akvon kiam la uzanto ekstaras, aŭ mallevi la necesejon aŭtomate (inventaĵo jam nomita en Japanio la "geedziĝa savanto" sidloko). La origino de la nomo de la necesejo estas la inversigo de la kombinaĵo Let Wash.

En la lastaj jaroj, la kompanio emfazis mediajn produktojn, kiuj ŝparas energion kaj akvon, kiel la kranoj Ecopower, kiuj inkluzivas sensilojn, kiuj ne bezonas elektron kaj estas funkciigitaj per la akvofluo de la antaŭa uzo helpe de akvoturbino. 

La firmao nuntempe funkcias en 16 landoj en la mondo, kaj en 2010 malfermis merkatigcentron en Britio.

Referencoj
----------

1. ↑  Laŭ artikolo en la revuo Time
2. ↑  Laŭ la retejo de la firmao

Vidu ankaŭ
----------

* Necesejoj en Japanio

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 839586
* VIAF: 132438139
* ISNI: 0000 0000 9815 2897
 |
Koordinatoj: 48° 02′ 09″ N 3° 44′ 50″ O﻿ / ﻿48.03583 °N, 3.74722 °O﻿ / 48.03583; 3.74722 (mapo)

**Turny** estas franca komunumo lokita en la departemento Yonne kaj en la regiono Burgonjo. Ĝi havis 729 loĝantojn laŭ censo plenumita en 2008.

Geografio
---------

Turny etendiĝas sur 24.87 km², kaj havis 729 loĝantojn laŭ la lasta oficiala censo, tiel ke la loka loĝdenso estas 32 homoj po kvadrata kilometro. La komunumo situas en Yonne, en la nordokcidenta parto de Burgonjo.

Historio
--------

La departemento Yonne estis oficiale kreita la 4-an de marto 1790 dum la franca revolucio. 

Okaze de la municipa baloto de 2008 venkis en la komunumo S-ro Stéphane Gallois, kiu do fariĝis la loka urbestro.

Administrado
------------

Turny apartenas al la kantono de Brienon-sur-Armançon, kies ĉefurbo estas Brienon-sur-Armançon. Tiu kantono mem estas parto de la arondismento de Auxerre, unu el la tri arondismentoj de la departemento Yonne.

Vidu ankaŭ
----------

* Komunumoj de Yonne
* Kantono de Brienon-sur-Armançon

Eksteraj ligiloj
----------------

* france Oficiala retejo de Turny
Urbocentro de ToufenUrbocentro de Toufen

**Toufen** (ĉine 頭份市) estas urbego en nordokcidenta Tajvano. 

Instituto de Toufen

Bazaj informoj
--------------

* Areo: 53,30 km²
* Supermara alteco: m
* Loĝantaro: 102.986 (2018)
* Poŝtkodo: 351
* Telefonkodo: (+886) (0)37
* Horzono: UTC + 8

Geografio
---------

Toufen situas inter Tajvana Markolo kaj montoj oriente. La marbordo estas nur ĉirkaŭ 2,5 kilometrojn de la okcidentaj urbaj limoj. La areo estas parte ebena, parte monteta.

Historio
--------

Ĝis la 18-a jarcento en tiu areo indiĝenoj loĝis, sed poste ĉinaj enmigrantoj alvenis el la kontinento. Dum la japana periodo vilaĝo estis establita. Toufen estis nomumita ĉefurbo de distrikto en 2015, samtempe ĝi atingis la normon urbego.

Stratangulo en Toufen

Ekonomio
--------

Lokaj agrikulturaj produktoj estas la teoj, mieloj kaj piroj.

Eduko
-----

Toufen estas hejmo de instituto.

Klimato
-------

Toufen havas subtropikan klimaton kun efiko de musono. La averaĝa januara temperaturo estas 15 °C, la julia 28 °C.

Lernejo
Templo

Trafiko
-------

En Toufen busa stacidomo servas, la trajna stacidomo ĉe la najbara vilaĝo. La nacia aŭtovojo preteriras.

Vidindaĵoj
----------

* multaj valoraj temploj
* kultura festivalo en aprilo

Fontoj
------

* WikiTrans
* oficiala paĝo
Turstokejo de Henninger-bierfarejo 120 m alta en Frankfurto ĉe Majno (malkonstruita en 2013)
Turstokejo 115 metrojn alta por greno en Ulm
Turstokejaro en gruzejo ĉe la Rejno je Steinmauern
**Turstokejo**, **silo** aŭ **stokoturo** estas granda stokejo por verŝovaroj. Oni uzas ilin por la stokado de
cemento, kalkŝtona muelaĵo, koakso, plastograjnoj, furaĝo kaj simila.

Funkcio
-------

Turstokejojn oni principe plenigas de supre, de malsupre oni elprenas la ŝutvaron. Tamen ili ne funkcias laŭ la principo „Kiel unua ene – tiel unua ele. Male je la elkranado tra la malsupre troviĝanta ellasejo formiĝas kratero, en kiun glitas varo el la plej malsamaj plenigotavoloj kaj forlasas la turstokejon kiel miksaĵo el pli malfrue kaj pli frue enŝutitaj varamasoj. Je produkto elkranitta tra la ellasejo temas do pri miksaĵo el ĉiuj amasoj troviĝantaj en la turstokejo.

Silo
----

Laŭ PIV **silo** estas granda ujo por konservi furaĝon, grenon, legomojn, origine en fosita kavaĵo, nun ordinare ŝaktforma cementa aŭ ligna konstruaĵo. Laŭ Francisko Azorín **silo** estas *Subtera grenejo.*[1] Li indikas etimologion el la greka *siros* (silo), kaj de tie la latina *sirus*.[2]

Notoj
-----

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 184.
2. ↑  Azorín, samloke.

Eksteraj ligiloj
----------------

* Kalkulado de tensioj en turstokejoj.
Poŝtmarko de 1971 pri la 50a datreveno de universitato Visva-Bharati montranta Rabindranath Tagore kaj konstruaĵon de la universitato.
Visva-Bharati centra biblioteko
**Universitato Visva-Bharati** (bengale विश्व-भारती विश्वविद्यालय; angle *Visva-Bharati University*, mallongigite VBU) estas publika centra universitato kaj Instituto de Nacia Graveco troviĝita en Shantiniketan, Okcidenta Bengalio, Barato. En 1901, lernejo estis fondita fare de Rabindranath Tagore kiu vokis ĝin *Visva-Bharati*, kiu signifas la komunecon de la mondo kun Barato. Ĝis sendependeco ĝi estis kolegio. Baldaŭ post sendependeco, la institucio estis donita la statuson de centra universitato en 1951 de ago de la Parlamento.

Visva-Bharati University kombinas hindajn tradiciojn kun okcidentaj influoj. La universitato ofertas bakalaŭrajn, postbakalaŭrajn kaj esplorprogramojn. La instruplano antaŭenigas interfakan studojn.

Organizo
--------

La instruado ĉe *VBU* konservas tre altan normon je nacia skalo. Multaj el la ĉefaj naciistoj de Hindio studis ĉi tie. Universitata statuso estis aljuĝita en 1951. *VBU* havas du lernejojn, ok institutojn kaj dek kvin sciencajn centrojn.

La centroj ĉe *VBU* estas:

* Nippon Bhavana
* Indira Gandhi Centro por Nacia Integriĝo
* La Komputila Centro
* Kampara Etendaĵo-Centro (REC)
* Silpa Sadana
* Palli-Charcha Kendra
* Centro de Bio-teknologio
* Centro de Matematika Eduko
* Centro por Aplikata Kampara Eduko
* Centro por Scienco en Vilaĝoj
* Sikhsa-Charcha
* Agro-Ekonomia Esplorcentro
* Centro por Mediaj Studoj
* Centro por Ĵurnalismo kaj Amaskomunikado
* Rathindra Krishi Vigan Kendra

Studoj estas ofertitaj en larĝa gamo de temoj, ĝis doktora nivelo. La nombro da studentoj estas proksimume 6,500, kaj ekzistas 511 akademia kunlaborantaro.

Inter iamaj studentoj ni trovas la ekonomikiston Amartya Sen.

Rangotabeloj
------------

Laŭ la rangotabelo de *Best Global Universities 2020 de US News & World Report*, Visva- Bharati estis la 27-a inter hindaj universitatoj .

Referencoj
----------

1. ↑   Best Global Universities, 2020 by *U.S. News & World Report*.

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 829136
* GND: 39341-1
* LCCN: n82069863
* VIAF: 131175672
* ISNI: 0000 0001 2259 7889
 |
La **Universitato de Alabamo** (angle *The University of Alabama*, ankaŭ konata kiel **Alabama**, **UA**, aŭ **Bama**) estas publika universitato en la urbo Tuscaloosa en la subŝtato Alabamo en Usono. La universitato estis fondita en 1831 kaj proksimume 37,100 studentoj studas tie.

Historio
--------

Clark Hall, konstruaĵo de la Kolegio de Arto kaj Sciences
Alabama Guberniestro George Wallace blokas la frontpordon al Foster Auditorium de la universitato por malhelpi rasan integriĝon kaj la eniron de afrik-usonanaj studentoj al la universitato, la 11-an de junio 1963.
La universitato estis fondita en 1831 kaj inkluzivis sep konstruaĵojn: du studkonstruaĵoj, du studentaj dormejoj, laboratorio, hotelo kaj rotondo kiu funkciis kiel biblioteko .

En 1860, la universitato iĝis armea kolegio kaj trejnis oficirojn por la Konfederacia Armeo dum la Usona Enlanda Milito. En 1865, la plej granda parto de la kampuso estis bruligita de la Unia Armeo. Dum la Rekonstrua Epoko en Usono, la universitato remalfermis en 1872. En 1893, la institucio ankaŭ malfermis siajn pordojn al studentinoj.

En 1956, Autherine Lucy, afrik-usonana studentino, komencis studi por la unua fojo, sed ŝi estis suspendita de la universitato post nur tri tagoj pro timo pri ŝia sekureco, sekvante tumultojn en la kampuso, la plej maltrankvilajn en Usono ekde la verdikto *Brown v. Board of Education*. Daŭris ĝis 1963 ke afrik-usonanaj studentoj revenis por studi ade en la institucio kaj diplomiĝis tie.

Organizo
--------

La universitato estas la plej granda universitato en la Universitato de Alabama sistemo. La universitato kovras 1,970 akreojn en Tuscaloosa kaj inkluzivas ĉirkaŭ 300 konstruaĵojn. Aldone al la universitato, botanika ĝardeno sur 60 akreoj kaj mara laboratorio sur Dauphin Island.

Organize, la universitato inkluzivas 13 altlernejojn kaj lernejojn:

* La lernejo de jurstudo - fondita en 1892
* Kolegio de Arto kaj Sciencoj - fondita en 1909
* Kolegio de Inĝenieristiko - fondita en 1909
* La gimnazio - fondita en 1924
* Kolegio de Eduko - fondita en 1928
* Kolegio de Komerco kaj Administrado - fondita en 1929
* Kolegio de Sansciencoj - fondita en 1971
* Kolegio de Flego - fondita en 1975
* La Lernejo de Socia Laboro - fondita en 1975
* Kolegio por Daŭraj Studoj - estis fondita en 1983
* Kolegio de Mediaj Sciencoj - fondita en 1987
* Kolegio de Komunikado kaj Informadiko - estis fondita en 1997
* Kolegio por atestilstudoj - fondita en 2003

Referencoj
----------

1. ↑   "University of Alabama (UA)", *The Encyclopedia of Alabama*.

Eksteraj ligiloj
----------------

* Oficiala retejo
* Universitato de Alabama Atletiko retejo


|  |  |
| --- | --- |
| Bibliotekoj | * PeEnEo: 844153
* GND: 5004214-2
* LCCN: n79139264
* VIAF: 153307830
* ISNI: 0000 0001 0727 7545
* SUDOC: 029973929
* BNF: 121486152
* NLA: 36562717
* BIBSYS: 90802751
 |
**Hamburga Esperanto-Societo r. a.** (HES) estas la ĉefa kaj plej granda komunumo de esperantistoj en Hamburg. Ĝi estas loka grupo kaj landa ligo de Germana Esperanto-Asocio.

La klubkunvenoj estas ĵaŭde ekde 19:00; Programo: 19:30. Vi trovos la klubanojn en la Kulturladen St. Georg, Alexanderstraße 16 en Hamburg. Telefono: +49160 17 33 980. Poŝta adreso daŭre estas la klubejo *Klaus-Groth-Str. 95, 20535 Hamburg*, kiu en la dua duono de la 20-a jarcento gastigis multajn kulturajn esperantistajn eventojn, plurajn geedziĝajn festojn inter esperantistoj kaj en la 1980-aj jaroj ankaŭ enhavis la oficejon kaj presejon de Germana Esperanto-Junularo.

La societa bulteno Esperanto-Hamburg Arkivigite je 2016-02-16 per la retarkivo Wayback Machine papere aperis inter la jaroj 1980 kaj 2015 - de tiam la informado okazas plene per la interreto.

Estraro (laŭ la stato de 2016)
------------------------------

prezidanto: Jürgen Wulff  

vicprezidanto: Dominik Grauert  

kasisto: Gerald Roemer  

informilo: Benno Klehr  

sekretario: Peggy Ley

Interreta prezento
------------------

* www.esperanto-hamburg.de/
* Esperanto Hamburg en Googleplus

Fonto
-----

* retpaĝaro de Esperanto Hamburg
betona trunko de la CN Toweren Toronto, Kanado
La **turtrunko** estas la ĉilindra aŭ prisma ĉefa parto de turo inter la sokla etaĝo kaj la turkasko aŭ la turkorbo. Ĉe tre altaj turoj, speciale mezepokaj kirko- aŭ aliaj turoj, la muro estas tre dika por garantii la stabilecon.

La plej multaj turoj konsistas al turtrunko kaj tegmento. Turtrunko ankaŭ ekzistas ankaŭ ĉe aliaj specoj de turoj, ekzemple lumturoj aŭ radioturoj. Ĉe la radioturo la turtrunko estas maldika ĉefa parto de la turo.

* klara diferenco inter turtrunko kej turkasko, kirko en Ellichleben (Turingio)klara diferenco inter turtrunko kej turkasko, kirko en Ellichleben (Turingio)
* lumturo Westerhever kun alta turtrunko kaj surkonstruaĵoj lumturo Westerhever kun alta turtrunko kaj surkonstruaĵoj
* altaj turtrunkoj kun malgrandaj turkaskoj ĉe la preĝejo Frauenkirche (Munkeno)altaj turtrunkoj kun malgrandaj turkaskoj ĉe la preĝejo Frauenkirche (Munkeno)
* Turtrunko kaj turkasko ĉe la polvoturo en PragoTurtrunko kaj turkasko ĉe la polvoturo en Prago
la movada simbolo sur koltuka leda ringo
**Royal Rangers** (RR) - prononco [*r*ojl *r*ejnĝez], laŭ sistemo IFA ˈrɔɪəl ˈreɪndʒəz, angle por "Reĝaj Gardistoj" - estas internacia porinfana movado de kristanisma skoltismo, akvivanta sub organiza tegmento de la asembleoj de Dio, kaj pli ĝenerale de la Pentekosta Kristanismo. Ekde sia fondiĝo en 1962, tutmonde pli ol 2,5 milionoj da infanoj kaj adoleskuloj partoprenis la projektojn de la movado. Nun (en somero 2020), la internacia movado havas branĉojn en 90 ŝtatoj kaj havas proksimume 200 000 junajn membrojn. La plej granda nacia branĉo estas en Usono kun ĉ. 4 500 organizaj bazoj kaj 125 000 junaj membroj. Pro komparo: En Germanio nuntempe estas iom pli ol 400 organizaj bazoj kaj iom pli ol 21 000 junaj membroj.

*Royal Rangers* en Usono estas programo nur por knaboj, krom se la loka eklezia paroĥo ne havas programon pri knabinaj skoltoj; programoj en iuj aliaj ŝtatoj (ekzemple en Germanlingvio, do en Germanio, Aŭstrio, Svislando, orienta Belgio kaj Luksemburgo) permesas ke knaboj kaj knabinoj partoprenu en komunaj grupoj kaj okazaĵoj. La uniformoj, motoj, praktikoj kaj funkciado devenas de la Knabaj Skoltoj de Ameriko.

La Misio de *Royal Rangers* estas "evangeligi, ekipi kaj povigi la venontan generacion de kristanoj".

La plej alta atingebla premio en la movado estas la Ora Medalo de Atingo. Tiu medalo atestas pri la konstanta laboro, persistemo kaj senĉesa dediĉo al la programo, krom esti "ekipita por esti forta, kuraĝa estro".

Eksteraj ligiloj
----------------

* Royal Rangers en la Vikimedia Komunejo (Multrimedaj datumoj)
* Kategorio Royal Rangers en la Vikimedia Komunejo (Multrimedaj datumoj)

* Oficiala retejo
* Vikio pri skoltismo (esperante)
**Frisa vaportrajno societo** (nederlande *Friese Stoomtrein Maatschappij*) kaj (frise) **Fryske Stoomtrein Maatskippij** estas societo pri turista vaportrajno. La societo volos veturi kun vaportrajnojn en aprilo 2012.
La trajno veturas de Sneek en direkto de Stavoren. Oni vidas la belan sudan okcidentan parton de Frislando.

La trajno ligas la turistajn ejojn: Sneek, IJlst, Workum, Hindeloopen, Koudum-Molkwerum kaj Stavoren.

La plej longa turista vapora linio de Nederlando estos ekde 2011 - 2012 en funkcionado.

Vaportrajno Sneek - Stavoren

Fervoja linio Sneek - Stavoren
------------------------------

* km - stacioj
* km 0 Sneek
* km 3 IJlst
* km 8 Oudega
* km 15 Workum
* km 19 Hindeloopen
* km 24 Koudum-Molkwerum
* km 28 Stavoren
* km 0 Stavoren: pramŝipo Enkhuizen - Stavoren: por Enkhuizen

Historio
--------

Oni komencis en jaro 1999. Oni diskutis la veturadon kun vaportrajno en la suda-esta parto de provinco Zuidwesthoek de Sneek al Stavoren.

En jaro 2003 oni fondis la *Stichting Stoomtrein Fryslân*-n (SSF); aŭ en internacia lingvo: fondaĵon vaportrajno Frislando.

La *Friese Stoomtrein Maatschappij (FStM)* ; la frisa vaportrajna societo estas parto de tia fondaĵo.
La turista centro kaj urbo Sneek en la sudesta parto estas komenco de la linio. Oni havas ankaŭ la dizelan trajnon kaj uzas la relojn de la linio.
Oni havas multajn parkplacojn por turistoj kaj oni trovas ankaŭ la
(*Nationaal Modelspoor Museum*) - nacian modelan fervojan muzeon
en la renova stacio.

Funkciado de vapora trajno
--------------------------

La SSF volas de nove la vaportrajnon en Frislando. La funkciado estas en la manoj de FStM. La vaportrajno veturos inter Sneek kaj Stavoren.

Oni volas evolui la turistan allogecon de la provinco. La SSF volas ankaŭ uzi modernan vaporan teĥnikon: Vaporlokomotivo- kaj Maŝinfabriko DLM.

La societo volas uzi la lokomotivon BR 23058 kun moderna olea hejtado.

Eksteraj ligiloj
----------------

* Kategorio Frisa vaportrajno societo en la Vikimedia Komunejo (Multrimedaj datumoj)

* Arkivigite je 2011-11-05 per la retarkivo Wayback Machine oficiala paĝo de frisa vaportrajno societo, ankaŭ en germane kaj angle
* retejo de DLM AG (fabriko), (bildoj de lokomotivo BR 23 058)
Vajska situas en la mapo en la verda municipo
Preĝejo de Vajska

Bazaj informoj
--------------

**Vajska,** serbe **Вајска,** germane **Wajska,**hungare **Vajszka** estas vilaĝo en Serbio, en aŭtonomio Vojvodino, en distrikto **Suda** Baĉka en municipo de Baĉ.

* Areo:  km²
* Loĝantaro: 3160
* Poŝtkodo: 21426
* Telefonprefikso: 21
* Aŭtokodo: NS

Situo
-----

Vajska situas sur ebenaĵo, la Danubo preterfluas.

Historio
--------

Hungaroj alvenis en 896 kaj ili fondis ŝtaton en 1000. Post la turka erao diversaj popoloj alvenis al la senhomaj lokoj. La paroĥo fondiĝis en 1787. Ĉirkaŭ en 1900 la hungaroj vivis en Vajszka en majoritato. Ĝis fine de la 1-a mondmilito la loko apartenis al Hungario, al Bács-Bodrog, poste al Reĝlando de serboj, kroatoj kaj slovenoj, depost 1928 al Jugoslavio. En 1941 la hungara armeo okupis la regionon kaj iĝis parto de Hungario ĝis 1944. En 2002 loĝis en Vajska 3169 da homoj, (serboj 1319 (42 %), rumanoj 569 (18 %), kroatoj 353 (11 %), hungaroj 341 (11 %), jugoslavianoj 207 (7 %), ciganoj 42, slovakoj 33 po (1 %) kaj aliaj).

Vidindaĵoj
----------

* katolika preĝejo omaĝe al Sankta Georgo, en 1842 kaj en 1958 renoviĝis; longo 34 m-ojn, larĝo 10 m-ojn, longo 7 m-ojn, turolongo 24 m-ojn

Famuloj
-------

En la tiama Vajszka naskiĝis hungara subministro Dezső Gromon.

* Kategorio Vajska en la Vikimedia Komunejo (Multrimedaj datumoj)